ai4bharat/Pralekha huggingface dataset:
கலாசாரத்துறை அமைச்சகம்
2020 ஜூலை 4-ஆம் தேதி ஆசாத பூர்ணிமா தினத்தன்று தர்ம சக்ரா தினக் கொண்டாட்டத்தை இந்தியக் குடியரசுத் தலைவர் திரு. ராம் நாத் கோவிந்த் தொடங்கி வைக்கிறார்
2020 மே 7 முதல் 16-ஆம் தேதி வரை மெய்நிகர் வேசக் மற்றும் உலகப் பிரார்த்தனை வாரத்தை வெற்றிகரமாக நடத்தி முடித்ததைத் தொடர்ந்து, சர்வதேச பௌத்தக் கூட்டமைப்பு, இந்திய அரசின் கலாச்சார அமைச்சகத்துடன் சேர்ந்து, வரும் 4-ஆம்தேதி ஆசாத பூர்ணிமா தினத்தை தர்ம சக்ரா தினமாகக் கொண்டாடவுள்ளது. இது சர்வதேச பௌத்த கூட்டமைப்பின் வருடாந்திரக் கொண்டாட்டமாகும்.
புத்தர் ஞானமும் விழிப்பும் பெற்று, தர்மசக்ரம், மகாபரி நிர்வாணா நிலையை அடைந்த, இந்தியாவின் வரலாற்றுச் சிறப்பைக் கருத்தில் கொண்டு, இந்தியக் குடியரசுத் தலைவர் திரு. ராம்நாத் கோவிந்த் தர்ம சக்ரா தினத்தை புதுதில்லி குடியரசுத் தலைவர் மாளிகையில் இருந்து தொடங்கி வைக்கிறார்.
கலாச்சார அமைச்சர்  திரு. பிரஹலாத் சிங் பட்டேல் மற்றும் சிறுபான்மையினர் நலத்துறை இணையமைச்சர் திரு. கிரண் ரிஜிஜூ தொடக்க நிகழ்ச்சியில் உரையாற்றுகின்றனர். அன்றைய தின நிகழ்ச்சிகள் சாரநாத் முலகந்தா குடி விஹாரா, புத்தகயா மகாபோதி கோவிலில் இந்திய மகாபோதி சொசைட்டி, புத்த கயா கோவில் மேலாண்மைக் குழுவுடன் இணைந்து நடைபெறும்.
புத்த சங்கத்தின் தலைமை பிக்குகள், உலகம் முழுவதையும் சேர்ந்த பிரபல குருமார்கள், அறிஞர்கள், சர்வதேச புத்தக் கூட்டமைப்பின் பல்வேறு பிரிவுகளைச் சேர்ந்த உறுப்பினர்கள் இதில் கலந்து கொள்கின்றனர்.
குடியரசுத் துணைத் தலைவர் செயலகம்
விளையாட்டுத்துறையை ஊக்குவிக்கும் வகையில் கல்லூரி சேர்க்கை மற்றும் பதவி உயர்வுகளில் விளையாட்டு வீரர்களுக்கு கூடுதல் மதிப்பெண்கள் வழங்க வேண்டும் என்று குடியரசுத் துணை தலைவர் வலியுறுத்தல்
கல்லூரி சேர்க்கை மற்றும் பல்வேறு துறைகளில் விளையாட்டு வீரர்களுக்கு கூடுதல் மதிப்பெண்கள் வழங்க வேண்டும் என்று குடியரசுத் துணைக் தலைவர் திரு எம். வெங்கையா நாயுடு வலியுறுத்தியுள்ளார். இது போன்ற நடவடிக்கைகள் நாட்டில் விளையாட்டுத்துறையை ஊக்குவிப்பதில் நீண்ட பயணம் செல்ல முடியும்,” என்றார்.
இன்று பெங்களூருவில் கேலோ இந்தியா பல்கலைக்கழக விளையாட்டுகள்-2021-ன் தொடக்க விழாவில் உரையாற்றிய குடியரசுத் துணைத் தலைவர், அனைத்து பங்குதாரர்களும் நமது உள்நாட்டு மற்றும் கிராமப்புற விளையாட்டுகளுக்கு முன்னுரிமை வழங்குமாறு கேட்டுக் கொண்டார். கேலோ இந்தியா விளையாட்டுப் போட்டிகளின் இந்த பதிப்பில் யோகாசனம் மற்றும் மல்லகம்பா போன்ற உள்நாட்டு விளையாட்டுகளுடன் 20 விளையாட்டுபிரிவுகள் முதல் முறையாக அறிமுகப்படுத்தப்பட்டதில் அவர் தனது மகிழ்ச்சியை வெளிப்படுத்தினார். "நமது கிராமங்களை பாதுகாக்கவும் மேம்படுத்தவும் இது மிகவும் முக்கியமானது என்று கூறினார்.
கிராமப்புற அளவில் விளையாட்டுக்களை ஊக்குவிக்க வேண்டியதன் அவசியத்தை வலியுறுத்திய அவர், மத்திய, மாநில மற்றும் உள்ளாட்சி அமைப்புகளின் ஒருங்கிணைந்த முயற்சிகளுடன், அடிமட்ட அளவில் தேவையான விளையாட்டு உள்கட்டமைப்பை மேம்படுத்துவதற்கான நடவடிக்கைகள் மேற்கொள்ளப்பட வேண்டும் என்று கேட்டுக்கொண்டார். இவை அனைத்தும் இணைந்து நாட்டின் விளையாட்டு திறனை புதிய உச்சத்திற்கு கொண்டு செல்லும் என்று அவர் கூறினார்.
அரசியல் உட்பட வாழ்க்கையின் அனைத்துத் துறைகளிலும் ‘விளையாட்டு வீரர்களின் உணர்வை’ ஊக்குவிக்க அழைப்பு விடுத்த திரு நாயுடு, விளையாட்டு நமக்கு பொறுமை, விடாமுயற்சி மற்றும் வெற்றி தோல்வியை சமஅளவில் கையாள்வதற்கு கற்றுக்கொடுக்கிறது என்றார். விளையாட்டை தங்கள் அன்றாட வாழ்வில் தவிர்க்க முடியாத அங்கமாக மாற்றிக் கொள்ளுமாறு அவர் அனைவரையும் கேட்டுக் கொண்டார்.
புதிய கல்விக் கொள்கை-2020-ல் விளையாட்டுக்கு முக்கியத்துவம் அளித்து வருவதைப் பாராட்டிய குடியரசுத் துணைத் தலைவர், கர்நாடகா மாநிலம் சர்வதேச தரத்திற்கு இணையாக விளையாட்டு மைதானங்களை பெருமளவில் மேம்படுத்தியதற்காகப் பாராட்டுத் தெரிவித்தார். நாட்டில் விளையாட்டுத் துறையில் திறமைக்கு பஞ்சமில்லை என்று கூறிய அவர், இந்த பரந்த திறமையான விளையாட்டு வீரர்கள் குழுவை முன்கூட்டியே அடையாளம் காணவும், போதுமான பயிற்சி மற்றும் ஆதரவை பெறுவதற்கான முயற்சிகளுக்கு அழைப்பு விடுத்தார். கேலோ இந்தியா ஒரு பாராட்டுக்குரிய முன்முயற்சி என்று கூறிய திரு நாயுடு, சிறந்த திறமையாளர்களை முன்கூட்டியே அடையாளம் காண உதவுவதுடன், அனைத்து விளையாட்டு ஆர்வலர்களும் வெற்றிபெற சமமான வாய்ப்பை உறுதி செய்வதாகவும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819596
சிறப்பு சேவைகள் மற்றும் கட்டுரைகள்
முதல் செமிகான் இந்தியா 2022 மாநாடு ஏப்ரல் 29 முதல் மே 1 வரை பெங்களூருவில் நடைபெறுகிறது
மூன்று நாள் மாநாட்டை பிரதமர் தொடங்கி வைக்கிறார்
உலகெங்கிலும் உள்ள செமிகான் தலைவர்களை செமிகான் இந்தியா 2022 ஈர்க்கும்: மத்திய அமைச்சர் திரு ராஜீவ் சந்திரசேகர்
முதல் செமிகான் இந்தியா 2022 மாநாட்டை ஏப்ரல் 29 முதல் 1 மே 2022 வரை பெங்களூரு, ஐடிசி கார்டனியாவில் மின்னணு மற்றும் தகவல் தொழில்நுட்ப அமைச்சகம் நடத்தவுள்ளது. “உலகத்திற்காக இந்தியாவில் வடிவமைப்பு மற்றும் உற்பத்தி: இந்தியாவை செமிகண்டக்டர் தேசமாக மாற்றுதல்" என்பது இதன் மையக்கருவாகும்.
2022 ஏப்ரல் 29 அன்று காலை 11:00 மணிக்கு இந்த 3 நாள் மாநாட்டை பிரதமர் திரு நரேந்திர மோடி தொடங்கி வைக்கிறார். மின்னணுவியல் மற்றும் தகவல் தொழில்நுட்ப அமைச்சகம் ஏற்பாடு செய்யும் சாலைக் கண்காட்சி தொடரின் முதல் நிகழ்வாக இந்த மாநாடு செயல்படும்.
உலகளாவிய செமிகண்டக்டர் மற்றும் தொழில்நுட்பத் தலைவர்கள் இந்தியாவில் முதலீட்டு வாய்ப்புகளை ஆராய்ந்து வருகின்றனர். எனவே, செமிகண்டக்டர்கள் மற்றும் டிஸ்ப்ளே உற்பத்தியில் முதலீடுகளை ஈர்ப்பதற்காக வலுவான செயல்பாடுகளை மேற்கொள்ள வேண்டியது அவசியம்.
மின்னணு உற்பத்தி, செமிகண்டக்டர் வடிவமைப்பு, தயாரிப்பு மற்றும் புத்தாக்கம் ஆகியவற்றில் இந்தியாவை முன்னோடியாக மாற்றும் பிரதமர் திரு நரேந்திர மோடியின் தொலைநோக்குப் பார்வையை முன்னெடுத்துச் செல்லும் வகையில் செமிகான் இந்தியா - 2022 ஏற்பாடு செய்யப்பட்டுள்ளது.
செமிகண்டக்டர் வடிவமைப்பு மற்றும் உற்பத்தியில் ஈடுபட்டுள்ள தொழில்துறை மற்றும் கல்வித்துறையைச் சேர்ந்த உலகளாவிய தலைவர்கள், நிபுணர்கள் மற்றும் அரசின் முக்கிய பிரதிநிதிகள் நிகழ்வில் பங்கேற்கவுள்ளனர்.
செமிகான் இந்தியா - 2022 மாநாட்டை ஏற்பாடு செய்வதற்காக தொழில்துறை, கல்வித்துறை மற்றும் ஸ்டார்ட் அப்களின் பிரதிநிதித்துவத்தை உள்ளடக்கிய வழிகாட்டுதல் குழு அமைக்கப்பட்டுள்ளது.
மாநாடு குறித்து பேசிய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவுக்கான இணை அமைச்சர் திரு ராஜீவ் சந்திரசேகர், உலகளாவிய செமிகண்டக்டர் மதிப்புச் சங்கிலியில் இந்தியாவை ஒரு குறிப்பிடத்தக்க முன்னணி நாடாக மாற்றுவதே பிரதமரின் நோக்கமாகும் என்றார்.
உலகெங்கிலும் உள்ள செமிகான் தலைவர்களை செமிகான் இந்தியா 2022 ஈர்க்கும் என்று அவர் நம்பிக்கை தெரிவித்தார்.
ஆயுஷ்
காந்தி ஜெயந்தியை முன்னிட்டு இயற்கை மருத்துவத்தை பற்றிய இணையக் கருத்தரங்குகள் நடத்தப்படவிருக்கின்றன
புனேயில் உள்ள ஆயுஷ் அமைச்சகத்தின் கீழ் செயல்படும் தேசிய இயற்கை மருத்துவ நிறுவனம், மகாத்மா காந்தியின் 150-வது பிறந்த தினத்தை முன்னிட்டு இயற்கை மருத்துவத்தை பற்றிய இணையக் கருத்தரங்குகளை நடத்த இருக்கிறது.
காந்தியடிகளின் பிறந்த நாளான அக்டோபர் 2 முதல் தேசிய இயற்கை மருத்துவ தினமான 2020 நவம்பர் 18 வரை நடத்தப்படவிருக்கும் இந்த இணையக் கருத்தரங்குகள், தற்சார்பு ஆரோக்கியம் மூலம் தற்சார்படைதல் குறித்த காந்தியடிகளின் தத்துவங்கள் மீது கவனம் செலுத்தும்.
எளிதாகக் கிடைக்கும் இயற்கை மருத்துவப் பொருட்களின் மூலம் மக்கள் தங்களது ஆரோக்கியத்தைப் பாதுகாத்துக் கொள்வதன் அவசியத்தை இந்த இணையக் கருத்தரங்குகள் வலியுறுத்தும்.
செயல்முறை விளக்கங்களின் மூலம் இயற்கை மருத்துவ நடைமுறைகளைப் பற்றிய விழிப்புணர்வை ஏற்படுத்துவது இந்த நிகழ்ச்சிகளின் நோக்கமாகும். உரையாடல்கள், விவாதங்கள் போன்ற பின்னூட்ட நிகழ்வுகளும் நடத்தப்படும்.
நாடு முழுவதிலும் இருந்தும், நாட்டின் எல்லைகளை தாண்டியும் இந்த நிகழ்ச்சியில் பலர் பங்கேற்பார்கள் என்று எதிர்பார்க்கப்படுகிறது. பல்வேறு நாடுகளிலிருந்து புகழ்பெற்ற அறிஞர்கள் மகாத்மா காந்தியின் சுகாதார சிந்தனைகளைப் பற்றி பேச அழைக்கப்படுவார்கள்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1659974
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்பட விழாவில் ஜெய்தீப் முகர்ஜியின் “அதர் ரே: த ஆர்ட் ஆப் சத்யஜித் ரே” திரையிடல்
53-வது இந்திய சர்வதேச திரைப்பட விழாவில் இந்திய பனோரமா பிரிவில் இயக்குனர் ஜெய்தீப் முகர்ஜியின் ஆவணப்படமான “அதர் ரே: த ஆர்ட் ஆப் சத்யஜித் ரே” திரையிடப்பட்டது.
செய்தியாளர்கள் மற்றும் பத்திரிகை தகவல் மையம் சார்பாக ஏற்பாடு செய்யப்பட்டிருந்த ‘டேபிள் டாக்ஸ்’ நிகழ்வில் பங்கேற்றவர்களுடன் நடைபெற்ற கலந்துரையாடலின் போது, இயக்குனர் ஜெய்தீப் முகர்ஜி, “மேதையான சத்யஜித் ரே அவர்களின் சிறந்த ஆளுமைத்திறனை அடிப்படையாகக் கொண்டு இந்த சுயசரிதை ஆவணபடத்தை காட்சிப்படுத்தியுள்ளேன். ரே அவர்களின் சிறந்த ஆளுமைத் திறன்களான படம் வரைதல், கைவினைத்திறன், இசையமைப்பாளர், இயக்குனர் போன்ற பன்முக அவதாரங்கள் முழுமையாக இந்த ஆவணப்படத்தில் இடம் பெற்றுள்ளது. ரே அவர்களின் தனித்துவமான படைப்பாற்றல் திறன் அவருடைய மரபணுவிலேயே இருந்ததற்கான காரணமாக அவருடைய தாத்தா உபேந்திர கிஷோர் ரே சௌத்ரி மற்றும் அவருடைய அப்பா சுகுமார் சென் போன்றவர்களை அடிப்படையாக எடுத்துக் கொள்ளலாம். மேலும் ஜாம்பவான்களான நந்தலால் போஸ் போன்றவர்களிடம் சத்யஜித் ரே அவர்கள் நேரடியாக பயிற்சி அனுபவங்களை பெற்றிருந்தார் என்பது குறிப்பிடத்தக்கது”.
“இந்த ஆவணப்படம் குறித்து சத்யஜித் ரே அவர்களிடம் நான் விவாதித்து இருக்கிறேன். ஆனால் இதனை சாத்தியப்படுத்துவதற்கு பல தசாப்தங்கள் தேவைப்பட்டது. கடந்த 2007 ஆண்டில் கொல்கத்தாவில் நடைபெற்ற கண்காட்சி ஒன்றில் இருந்து ரே அவர்களின் வண்ணப்படங்களையும், அவருடைய மற்ற படைப்புகளையும் புகைப்படமாக எடுத்தேன். மேலும் சார் ரிச்சட் அட்டென்பரோ மற்றும் லண்டனில் உள்ள ரே அவர்களின் நண்பர்களிடம் இருந்தும் பல தகவல்களை பெற்றேன்”.
மேலும் விவரங்களுக்கு இந்த ஆங்கில செய்திக் குறிப்பில் காணலாம்: https://pib.gov.in/PressReleasePage.aspx?PRID=1878791
நிதி அமைச்சகம்
கடந்த ஐந்து ஆண்டுகளில் சமூக சேவைகள் துறையில், ஜி.டி.பி.ன் அளவில் ஒரு சதவீதப் புள்ளிக்கும் அதிகமாக செலவு அதிகரித்துள்ளது : பொருளாதார ஆய்வறிக்கை
சமூகக் கட்டமைப்பு விஷயங்களில் முதலீடு செய்ய வேண்டியதன் முக்கியத்துவத்தை 2018-19 ஆம் ஆண்டுக்கான பொருளாதார ஆய்வறிக்கை வலியுறுத்தியுள்ளது. பங்கேற்புடன் கூடிய வளர்ச்சியை எட்டுவதற்கான வளர்ச்சி செயல் திட்டத்துக்கு உயர் முன்னுரிமை அளிக்கும் வகையில் கல்வி மற்றும் சுகாதாரத் துறைகளில் முதலீடு அதிகரிக்க வேண்டும் என அதில் குறிப்பிடப் பட்டுள்ளது. ``வறுமையை ஒழிப்பதும், மற்ற குறைபாடுகளைக் களைவதும் சுகாதாரம் மற்றும் கல்வியை மேம்படுத்துவது, சமத்துவமின்மையைக் குறைப்பது, நீடித்த முறையில் பொருளாதார வளர்ச்சிக்கு உந்துதல் அளிப்பது என்ற வகைகளில் ஒன்றுடன் ஒன்று இணைந்து செயல்படுவதாக இருக்க வேண்டும்'' என்று பொருளாதார ஆய்வறிக்கை கூறுகிறது. நீடித்த வளர்ச்சி இலக்குகள் 2030 என்ற இலக்கை எட்டுவதில் தன்னுடைய உறுதிமொழிகளை நிறைவேற்றுவதற்கு இந்தியா தீவிரமாகப் பணியாற்றி வருகிறது. 2018-19 ஆம் ஆண்டுக்கான பொருளாதார ஆய்வறிக்கையை மத்திய நிதி மற்றும் பெரு நிறுவன விவகாரங்களுக்கான அமைச்சர் திருமதி நிர்மலா சீதாராமன் நாடாளுமன்றத்தில் இன்று சமர்ப்பித்தார்.
சமூக சேவைகளில் செலவினங்களின் போக்கு:
சமூக சேவைகளில் மத்திய அரசும், மாநில அரசுகளும் செய்த செலவின் தொகை 2014-15ல் ரூ. 7.68 லட்சம் கோடி என்ற நிலையில் இருந்து 2018-19ல் ரூ.13.94 லட்சம் கோடியாக யர்ந்துள்ளது.
மகளிருக்கு அதிகாரமளித்தல்:
பெண்களின் நலனுக்காகவும், சமூக மாற்றத்தில் பெண்கள் முக்கிய பங்கு வகிக்க வேண்டும் என்பதற்காகவும் பெண் குழந்தைகளை காப்போம் பெண் குழந்தைகளுக்கு கற்பிப்போம், உஜ்வாலா, போஷன் அபியான் போன்ற பல திட்டங்களை அரசு தொடங்கியுள்ளது.
சமூகப் பாதுகாப்புத் திட்டங்கள்:
நாட்டு மக்களுக்கு சமூகப் பாதுகாப்பு அளிப்பதற்கு அளித்த வாக்குறுதிகளை நிறைவேற்றும் வகையில் கடந்த ஐந்து ஆண்டுகளில் அரசு மேற்கொண்ட பல்வேறு சமூகப் பாதுகாப்புத் திட்டங்களை பொருளாதார ஆய்வறிக்கை சுட்டிக்காட்டியுள்ளது.
கல்வி:
ஆரம்பக் கல்வி அளிப்பதற்கு முக்கியத்துவம் அளிக்கும் முயற்சிகள் காரணமாக சமூகத்தின் அனைத்துப் பிரிவுகளிலும், அனைத்துப் பாலினத்தவர் மத்தியிலும் நல்ல பலன்கள் கிடைத்துள்ளன என்று மேலோட்டமான கல்வி புள்ளி விவரங்கள்  அறிக்கையில் தெரிய வந்திருப்பதாக பொருளாதார ஆய்வறிக்கையில் கூறப்பட்டுள்ளது.
சுகாதாரம்:
பேறுகால மரணங்களின் விகிதாசாரம் 37 புள்ளிகள் குறைந்திருப்பதாக பொருளாதார ஆய்வறிக்கை தெரிவிக்கிறது. 2011-13 காலகட்டத்தில் ஒருலட்சம் பிரசவங்களில் 167 பேர் உயிரிழந்த நிலையில், 2014-16 காலகட்டத்தில் அது ஒரு லட்சத்துக்கு 130 என்று குறைந்துள்ளது. 5 வயதுக்கு உள்பட்ட குழந்தைகளின் மரணம் 2008-16 காலகட்டத்தில் பெருமளவு குறைந்துள்ளது. ஆண்டுக்கு 6.7 சதவீதம் குறைந்துள்ளது.
தொழில் திறன் அளித்தல் மற்றும் வேலைவாய்ப்பு:
தொழில் செய்யும் நிலையில் உள்ளவர்களை வேலைக்கு அமர்த்துவதற்கான வாய்ப்புகளை அதிகரிக்கும் நோக்கில் தொழில் திறன் மேம்பாடு மற்றும் தொழில்முனைவோர் குறித்த தேசியக் கொள்கையின் மூலமாகவும், பிரதமரின் கவ்சல் விகாஸ் திட்டம், பிரதமரின் கவ்சல் மையங்கள், தேசிய அப்ரன்டிஸ் மேம்பாட்டுத் திட்டம் போன்றவற்றின் மூலம் தொழில் திறன் பயிற்சி அளிக்க முக்கியத்துவம் அளிக்கப் படுகிறது.
(Visitor Counter : 118
குறு சிறு மற்றும் நடுத்தர தொழில் துறை அமைச்சகம்
தற்சார்பு இந்தியா திட்டத்தின்கீழ், எம்எஸ்எம்இ-களுக்கான திட்டங்களின் அமலாக்கம்
நாட்டிலுள்ள குறு, சிறு மற்றும் நடுத்தர தொழில்துறையை மேம்படுத்த தற்சார்பு இந்தியா திட்டத்தின்கீழ் அரசு ஏராளமான நடவடிக்கைகளை மேற்கொண்டுள்ளது. இரண்டு பெரிய திட்டங்கள் பற்றிய விவரங்கள் கீழே தரப்பட்டுள்ளன
- அவசரகால கடன் உத்தரவாத திட்டம்: கொவிட்-19 நெருக்கடியால் ஏற்பட்ட பாதிப்பிலிருந்து மீண்டும் வணிகத்தைத் தொடங்கவும், செயல்பாட்டுக்கான செலவை எதிர்கொள்ளவும் தகுதிவாய்ந்த எம்எஸ்எம்இ-களுக்கும் மற்ற வணிக நிறுவனங்களுக்கும் உதவிசெய்ய தற்சார்பு இந்தியா திட்டத்தின் ஒருபகுதியாக மே 2020-ல் அவசரகால கடன் உத்தரவாத திட்டம் அறிவிக்கப்பட்டது. இந்தத் திட்டம் 2023 மார்ச் 31 வரை செல்லுபடி உள்ளதாகும்.
- தற்சார்பு இந்தியா நிதியம்: வளர்ச்சியடைவதற்கான ஆற்றலையும், சாத்தியத்தையும் கொண்டுள்ள எம்எஸ்எம்இ-களின் சமபங்கு நிதியை கொண்டு வருவதற்காக தற்சார்பு இந்தியா நிதியத்தை மத்திய அரசு அறிவித்தது.
மத்திய குறு, சிறு மற்றும் நடுத்தர தொழில்துறை இணையமைச்சர் திரு பானுபிரதாப் சிங் வர்மா மாநிலங்களவையில் எழுத்து மூலம் அளித்த பதிலில் இதனைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849804
பாதுகாப்பு அமைச்சகம்
திருத்தப்பட்ட விதிமுறைகளின்படி IDEX திட்டத்தில் முதலாவது ஒப்பந்தத்தைப் பெறுவதில் இந்திய ராணுவம் முன்னிலை
திருத்தப்பட்ட விதிமுறைகளின்படி பாதுகாப்புத் துறையில் சிறந்த புதிய கண்டுபிடிப்பு திட்டத்தின் முதலாவது கொள்முதலுக்கான ஒப்பந்தத்தைப் பெறுவதில் இந்திய ராணுவம் முன்னிலை வகிக்கிறது. உள்நாட்டிலேயே வடிவமைக்கப்பட்ட ஒருங்கிணைந்த நடமாடும் உருமறைந்த தளவாட கொள்முதலுக்கான ஒப்பந்தத்தில் எந்திரவியல் படைப்பிரிவு கையெழுத்திட்டுள்ளது. ஹைப்பர் ஸ்டீல்த் டெக்னாலாஜிஸ் என்ற தனியார் புத்தொழில் நிறுவனத்துடன் இந்த ஒப்பந்தம் இன்று  புதுதில்லியில் கையெழுத்தானது. சேனா பவனில் நடைபெற்ற இதற்கான நிகழ்வில் ராணுவ துணைத்தலைமை தளபதி லெப்டினன்ட் ஜெனரல் ஜெபி சவுத்ரி, பாதுகாப்புத் தளவாட உற்பத்தித் துறையின் இணைச் செயலாளர் திரு அனுராக் பாஜ்பாய் ஆகியோர் முன்னிலை வகித்தனர்.
பாதுகாப்புத் துறைக்கான தலைசிறந்த கண்டுபிடிப்பு அமைப்பான ஐடெக்ஸ் என்பது 2018ம் ஆண்டு நடைபெற்ற இந்திய பாதுகாப்புத் துறை கண்காட்சியின் போது, பிரதமரால் தொடங்கப்பட்டது. ஆராய்ச்சி மற்றும் மேம்பாட்டு நிறுவனங்கள், MSME உள்ளிட்ட தொழில் நிறுவனங்கள், புத்தொழில் நிறுவனங்கள், தனிநிலை கண்டுபிடிப்பாளர்களை ஈடுபடுத்தி பாதுகாப்பு மற்றும் விண்வெளித் துறையில் தொழில் நுட்பங்களை மேம்படுத்த ஊக்கமளிப்பதும், புதிய கண்டுபிடிப்புகளுக்கான சூழலை உருவாக்குவதும் இதன் நோக்கமாகும்.
இந்திய ராணுவத்தின் எஞ்சியுள்ள ஐடெக்ஸ் திட்டங்கள் 2023 ஏப்ரல் மத்தியில் இறுதி செய்யப்படும் என்று எதிர்பார்க்கப்படுகிறது.
------
AD/SMB/RS/KPG
சட்டம் மற்றும் நீதித்துறை அமைச்சகம்
நீதிபதிகள் நியமனம்
இந்திய அரசமைப்பின் 217-ம் பிரிவின்  துணைப்பிரிவு மற்றும் 224-ம் பிரிவு தமக்கு வழங்கியுள்ள அதிகாரத்தை பயன்படுத்தி, இந்தியாவின் தலைமை நீதிபதியுடனான ஆலோசனைக்கு பிறகு, பின்வரும் நீதி அலுவலர்கள்/வழக்கறிஞர்களை கீழ்காணும் உயர் நீதிமன்றங்களின் நீதிபதிகள்/கூடுதல் நீதிபதிகளாக குடியரசு தலைவர் நியமித்துள்ளார்.
தெலங்கானா உயர் நீதிமன்றத்தின் நீதிபதிகளாக நியமிக்கப்பட்டுள்ளவர்களின் விவரம்:
1. திருமதி பி ஸ்ரீசுதா
2. டாக்டர்  சி சுமலதா
3. டாக்டர்  ஜி ராதா ராணி
4. திரு எம் லக்ஷ்மன்
5. திரு என் துக்காராம்ஜி
6. திரு ஏ வெங்கடேஸ்வர ரெட்டி
7. திருமதி பி மாதவி ரெட்டி
8. திரு முருகங்கா சேகர் சாஹூ
ஒடிசா உயர் நீதிமன்றத்தின் நீதிபதிகளாக நியமிக்கப்பட்டுள்ளவர்களின் விவரம்:
9. திரு ராதா கிருஷ்ண பட்நாயக்
10. திரு சசிகாந்த மிஷ்ரா
கேரளா உயர் நீதிமன்றத்தின் கூடுதல் நீதிபதிகளாக நியமிக்கப்பட்டுள்ளவர்களின் விவரம்:
12. திருமதி சோபி தாமஸ்
13. திரு புதென் வீடு கோபால பிள்ளை அஜித்குமார்
14. திருமதி சந்திரசேகரன் சுதா
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763691
பிரதமர் அலுவலகம்
நேபாள முன்னாள் பிரதமர் திரு.புஷ்ப கமல் தாஹல் “பிரச்சந்தா” பிரதமர் திரு. நரேந்திர மோடி சந்திப்பு
நேபாள முன்னாள் பிரதமரும், நேபாள கம்யூனிஸ்ட் கட்சியின் இணைத் தலைவருமான திரு.புஷ்ப கமல் தாஹல் “பிரச்சந்தா” இன்று பிரதமர் திரு. நரேந்திர மோடியை சந்தித்தார்.
இரு தலைவர்களும் இந்தியா-நேபாள் உறவுகளின் முன்னேற்றம் மற்றும் பரஸ்பர அக்கறையுள்ள இதர விஷயங்கள் குறித்து விவாதித்தனர்.
தங்களுக்கு இடையேயான முந்தைய கலந்துரையாடல்களை அன்புடன் நினைவுக் கூர்ந்த பிரதமர் திரு. மோடி, இந்தியா-நேபாள் உறவுகளை வலுப்படுத்த திரு. தாஹல் ஆற்றிய மதிப்பு மிக்க பங்குப் பணிக்கு நன்றித் தெரிவித்துக் கொண்டார்.
இந்த ஆண்டு நேபாளத்தில் தாம் மேற்கொண்ட இரண்டு பயணங்களை நினைவுக் கூர்ந்த பிரதமர், இந்தியா-நேபாள் உறவுகள் அடிக்கடி நடைபெறும் உயர்நிலை பேச்சுக்கள் மூலம் வலுப்பெற்று வருவதாக கூறினார்.
(Visitor Counter : 78
சுகாதாரம் மற்றும் குடும்ப நலத்துறை அமைச்சகம்
கொவிட்-19 போராட்டத்தில் இந்தியாவின் வெற்றி : இந்திய வம்சாவழி இங்கிலாந்து மருத்துவர்களின் கருத்தரங்கில் டாக்டர் ஹர்ஷ்வர்தன் உரை
இங்கிலாந்தின் வேல்ஸ் மாகாணத்தில் உள்ள இந்திய வம்சாவழி மருத்துவர்களின் கருத்தரங்கில், டாக்டர் ஹர்ஷ்வர்தன், காணொலி காட்சி மூலம் நேற்று இரவு உரையாற்றினார். ‘‘இந்தியாவில் கொவிட் - ஒரு வெற்றி கதை’’ என்ற தலைப்பில் அவர் பேசியதாவது:
கொவிட்-19 தொற்று கடந்த 2019ம் ஆண்டு டிசம்பர் மாதம் ஏற்பட்டு உலகம் முழுவதும் பரவியது. அரசு மற்றும் மக்கள் ஒத்துழைப்போடு, மற்ற நாடுகளைவிட, நாங்கள் சிறப்பாக கொவிட்-19 தொற்றுக்கு எதிராக செயல்பட்டோம். கொரோனாவை பெருந்தொற்று என உலக சுகாதார நிறுவனம் அறிவித்த ஒரு மணி நேரத்தில் நடவடிக்கை எடுத்த முதல் நாடு இந்தியா. இதற்கான திட்டம் கடந்தாண்டு ஜனவரி 8 ஆம் தேதி தொடங்கியது. வழிகாட்டுதல்கள் நாடு முழுவதும் ஜனவரி 17 ஆம் தேதிக்குள் வழங்கப்பட்டன. அன்றைய தினமே தீவிர கண்காணிப்பு நடவடிக்கை தொடங்கியது. தொற்றுகளைக் கண்டறியும் பணி, உலகில் எங்கும் இல்லாத அளவுக்கு மேற்கொள்ளப்பட்டது. வைரஸ் தொற்று ஏற்பட்டவர்களை தனிமைபடுத்திய நாடுகளில் இந்தியாவும் ஒன்று.
மார்ச் 22ம் தேதி, பொது ஊரடங்குக்கு, பிரதமர் விடுத்த அழைப்பை ஏற்றுக் கொண்டு மக்கள் தங்களை பாதுகாத்து கொள்ளும் நடவடிக்கையில் ஈடுபட்டனர். மக்களின் ஒட்டு மொத்த அணுகுமுறைதான், குணமடைவோர் எண்ணிக்கை இந்தியாவில் அதிகமாக இருப்பதற்கு காரணமாக இருந்தது.
கொவிட் தடுப்பூசி உருவாக்கி அதனைப் பரிசோதனை செய்வதில், இந்திய விஞ்ஞானிகள் அயராது உழைத்தனர்.
தடுப்பூசி நடவடிக்கைக்கு உதவ கோ-வின் என்ற தனிச்சிறப்பான டிஜிட்டல் தளம் உருவாக்கப்பட்டது. இது தடுப்பூசி சரியான நேரத்தில், சரியான நபருக்கு வழங்கப்படுகிறதா என்ற அண்மைத் தகவல்களை உறுதி செய்கிறது.
இவ்வாறு டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு:
https://pib.gov.in/PressReleasePage.aspx?PRID=1693703
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 185.20 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,639 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,222 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,98,789 என அதிகரித்துள்ளது.
கடந்த 24 மணி நேரத்தில் 1,033 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.21 சதவீதம் ஆகும்
வாராந்திர பாதிப்பு விகிதம் 0.22 சதவீதம் ஆகும்
இதுவரை மொத்தம் 79.25 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,82,039 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814290
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.17 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.17 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.09 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 40,750 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.09 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.72 சதவீதமாக உள்ளது. கடந்த 24 மணி நேரத்தில் 4,474 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,13,999.
இந்தியாவில் கடந்த 24 மணி நேரத்தில் 4,272 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,16,916 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.47 கோடி  வாராந்திரத் தொற்று 1.51 சதவீதமாக உள்ளது. தினசரித் தொற்று விகிதம் 1.35 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863232
தகவல் மற்றும் ஒலிபரப்பு அமைச்சகம்
அனைத்து தயாரிப்பாளர்களும் ஓடிடி தளங்களுக்கு நல்ல லாபத்திற்கு தங்களது படைப்புகளை விற்றுள்ளார்கள்: அஜித் அந்தாரே, சிஓஓ, வயாகாம் 18 ஸ்டூடியோஸ்
அனைத்து தயாரிப்பாளர்களும் ஓடிடி தளங்களுக்கு நல்ல லாபத்திற்கு தங்களது படைப்புகளை விற்றுள்ளார்கள். ஓடிடியின் வருகையால் ஒரு திரை கொண்ட அரங்குகள் தங்களது முக்கியத்துவத்தை இழந்துள்ளன என்று வயாகாம் 18 ஸ்டூடியோசின் தலைமை செயல்பாட்டு அதிகாரி அஜித் அந்தாரே கூறினார்.
இதை ஆமோதித்த, ஜீ ஸ்டூடியோசின் தலைமை வணிக அலுவலர் ஷாரிக் பட்டேல், இந்த தளத்தின் வருகையைத் தொடர்ந்து, ஓடிடிக்களுக்கு படைப்புகளை நல்ல லாபத்திற்கு விற்று வரும் போக்கு அதிகரித்து வந்ததாகவும், கொவிட்-19 பொதுமுடக்கத்தின் போது இது இன்னும் அதிகரித்ததாகவும் கூறினார்.
ஒரு திரை கொண்ட அரங்குகளை காப்பாற்றுவது தற்போதைய தேவை என்று இந்திய வர்த்தக கூட்டமைப்பைன்  இணை தலைவரும், யூஎஃப்ஓ மூவிசின் கூட்டுத் தலைவருமான கபில் அகர்வால் கூறினார்.
இதை ஆமோதித்த திரைப்பட விநியோகஸ்தரும், திரையரங்கு உரிமையாளருமான அக்ஷய் ரதி, “ஒரு திரை கொண்ட அரங்குகளுக்கு புத்தாக்கம் அளிக்க வேண்டிய தேவை இருக்கிறது என்பதில் மாற்றுக்கருத்து இல்லை. திரையரங்கு உரிமையாளர்களுக்கு தற்போது வருமானமே இல்லை,” என்றார்.
கோவாவில் நடைபெற்று வரும் 51-வது இந்திய சர்வதேச திரைப்பட விழாவில் நடந்த ‘இந்தியாவில் சினிமாவின் எதிர்காலம்: வாய்ப்புகள் & சவால்கள்’ என்னும் காணொலி கலந்துரையாடலில் மேற்கண்ட கருத்துகள் வெளிப்பட்டன.
திரைப்பட தயாரிப்பாளரும், ராய் கபூர் ஃபிலிம்ஸ் நிர்வாக இயக்குநரும், ஊடகம் மற்றும் பொழுதுபோக்கிற்கான சிஐஐ தேசிய குழுவின் இணை தலவருமான சித்தார்த் ராய் கபூர் இந்த அமர்வை நெறியாள்கை செய்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691196
பாதுகாப்பு அமைச்சகம்
இந்தியாவில் நடைபெற்ற  6-வது ஜேடபிள்யுஜிஏசிடிசி கூட்டத்தில் பங்கேற்ற அமெரிக்க விமானம் தாங்கி தொழில்நுட்ப கூட்டுப் பணிக்குழு
இந்தியா - அமெரிக்க பாதுகாப்பு தொழில்நுட்பம் மற்றும் வர்த்தக முன்முயற்சியின்  கீழ் அமைக்கப்பட்ட விமானம் தாங்கி தொழில்நுட்ப ஒத்துழைப்புக்கான  கூட்டுப் பணிக்குழுவின் 6-வது கூட்டம் பிப்ரவரி 27 முதல் மார்ச் 3 வரை இந்தியாவில் நடைபெற்றது. இதில், ரியர் அட்மிரல் ஜேம்ஸ் டவுனி தலைமையிலான 11 அமெரிக்க பிரதிநிதிகள் டெல்லி மற்றும் கொச்சியில் உள்ள பல்வேறு பாதுகாப்பு/தொழில்துறை அமைப்புகளை பார்வையிட்டனர். கூட்டுப் பணிக்குழுக் கூட்டத்தின் தொடக்க அமர்வு பிப்ரவரி 27-ம் தேதி புது தில்லியில் நடைபெற்றது.
இந்த சந்திப்பின் போது, ரியர் அட்மிரல் ஜேம்ஸ் டவுனி விமானம் தாங்கி போர்க்கப்பல்களை உருவாக்கும் திறன் கொண்ட மிகச் சில நாடுகளில் ஒன்றாக இந்தியா உருவெடுத்துள்ளதைப் பாராட்டினார்.
மேலும், கூட்டுப் பணிக்குழு இதுவரை மேற்கொண்டுள்ள பணிகள் குறித்து இரு தரப்பினரும் ஆலோசித்தனர். விமானம் தாங்கி தொழில்நுட்பத்தின் பல்வேறு அம்சங்களின் கீழ் எதிர்கால ஒத்துழைப்புக்கான திட்டங்கள் விவாதிக்கப்பட்டு அதற்கான கூட்டறிக்கை வெளியிடப்பட்டது. மேலும், இந்த பயணத்தின் ஒரு பகுதியாக, அமெரிக்க பிரதிநிதிகள் டெல்லி மற்றும் கொச்சியில் உள்ள மூத்த தலைவர்களுடன் கலந்துரையாடினர். விமானம் தாங்கி கப்பல் தொழில்நுட்பத் துறையில் இரு நாடுகளுக்கும் இடையே நடந்து வரும் ஒத்துழைப்பில், மற்றொரு குறிப்பிடத்தக்க மைல்கல்லாக இந்த சந்திப்பு அமைந்தது.
சுரங்கங்கள் அமைச்சகம்
நிலத்தடி சுரங்கத்தில் பணியாற்றும் முதல் பெண் சுரங்கப் பொறியாளர் திருமிகு. அகன்ஷா குமாரிக்கு மத்திய அமைச்சர் திரு பிரகலாத் ஜோஷி வாழ்த்து
சுரங்கத்துறை அமைச்சகத்தின் கீழ் உள்ள மத்திய நிலக்கரி சுரங்கங்கள் நிறுவனத்தின் முதல் பெண் சுரங்கப் பொறியாளர் திருமிகு. அகன்ஷா குமாரிக்கு மத்திய நிலக்கரி மற்றும் சுரங்கத்துறை அமைச்சர் திரு பிரகலாத் ஜோஷி வாழ்த்து தெரிவித்துள்ளார்.
மத்திய நிலக்கரி சுரங்கங்கள் நிறுவனத்தின் வடக்கு கரன்புரா பகுதியில் சுரி என்ற இடத்தில் உள்ள நிலத்தடிச் சுரங்கத்தில் பணியாற்றும் முதல் பெண் சுரங்கப் பொறியாளர் ஆனதற்காக, அகன்ஷா குமாரிக்கு மத்திய அமைச்சர் சுட்டுரையில் வாழ்த்து தெரிவித்துள்ளார்.
அகன்ஷா குமாரியின் சாதனை, பாலின சமத்துவத்தை ஊக்குவிக்கும், முற்போக்கான நிர்வாகத்துக்கு உண்மையான உதாரணம் எனவும், நிலத்தடி நிலக்கரிச் சுரங்கத்தில் பெண்களை அனுமதிப்பதன் மூலம், பிரதமர் திரு.நரேந்திர மோடி தலைமையிலான தற்போதைய அரசு அதிக வாய்ப்புகளை உருவாக்குகிறது எனவும் மத்திய அமைச்சர் திரு ஜோஷி கூறினார்.
அகன்ஷா குமாரி, ஜார்கண்ட் மாநிலம், ஹசாரிபாக் மாவட்டத்தைச் சேர்ந்தவர். இது சுரங்கப்பகுதி என்பதால், நிலக்கரிச் சுரங்க நடவடிக்கைகளை, அவர் சிறுவயது முதலே மிக அருகில் பார்வையிட்டுள்ளார். அது அவரை தன்பாத் சிந்ரியில் உள்ள பிர்ஷா தொழில்நுட்பக் கழகத்தில் சுரங்கப் பொறியில் படிப்பைத் தேர்வு செய்ய வழிவகுத்தது.
‘நிலக்கரி இந்தியா’ நிறுவனத்தில் சேரும் முன், ராஜஸ்தானில் இந்துஸ்தான் துத்தநாகம் நிறுவனத்தின் பலாரியா சுரங்கத்தில் மூன்று ஆண்டுகள் பணியாற்றினார். நிலக்கரி இந்தியா நிறுவனத்தில், இணைந்ததன் மூலம், தனது சிறுவயதுக் கனவு நனவானது என அகன்ஷா குமாரி கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750764
----
(Visitor Counter : 170